**Saeimas lēmumprojekta “Par aizdevuma finansējuma līgumu starp Latvijas Republiku kā aizdevēju un vienotā noregulējuma valdi kā aizņēmēju” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Latvijai saskaņā ar 2013.g. 18.decembra *Euro* grupas un Ekonomikas un finanšu jautājumu Padomes (turpmāk – ECOFIN Padome) paziņojumu ir jānodrošina pietiekams pagaidu finansējums vienotajam noregulējuma fondam, it īpaši fonda sākotnējā stadijā, ja fondam pašam ir nepietiekami finanšu resursi noregulējuma veikšanai. Pagaidu finansējums ir jāsāk nodrošināt ar vienotās noregulējuma valdes darbības uzsākšanas brīdi 2016.g. 1.janvārī.Saeimas lēmumprojekts ir izstrādāts, lai pilnvarotu finanšu ministru Latvijas Republikas vārdā parakstīt Aizdevuma finansējuma līgumu starp Latvijas Republiku kā aizdevēju un vienotā noregulējuma valdi kā aizņēmēju (turpmāk – līgumprojekts).Lēmumprojekts ir izstrādāts saskaņā ar 2015.gada 4.decembrī Saeimā un 7.decembrī Ministru kabinetā apstiprināto Pozīciju Nr.2 par “*Pagaidu finansējumu no valsts avotiem vienotā noregulējuma fonda izveides pārejas posmā*”. Saskaņā ar minēto pozīciju Latvija atbalsta aizdevuma finansējuma līgumprojekta noslēgšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Š.g. 8.decembra ECOFIN Padomes ietvaros finanšu un ekonomikas ministri apstiprināja tekstu aizdevuma finansējuma līgumprojektam, kas ir paredzēts, lai nodrošinātu pagaidu finansējumu no valsts avotiem vienotā noregulējuma fonda izveides pārejas posmā. ECOFIN Padomes sanāksmē ministri apstiprināja arī paziņojumu, kurā ir noteikts, ka katra Banku savienības dalībvalsts, sākot ar 2016.gadu stāsies harmonizētās līgumiskās attiecībās ar vienoto noregulējuma valdi, lai nodrošinātu tai pagaidu finansējumu.Vienotā noregulējuma fonda darbības mērķis ir nodrošināt, lai banku glābšanai turpmāk netiek izmantota nodokļu maksātāju nauda, t.i., banku noregulējuma izmaksas sedz pats banku sektors, veicot ikgadējās iemaksas. Gadījumos, ja vienotajā noregulējuma fondā ar šīm iemaksām nepietiek, valsts aizdod naudu fondam un fonds šo naudu atmaksā valstij, palielinot banku iemaksu apjomu. Pārejas periodā (astoņi gadi) mehānisms ir izveidots bez solidaritātes principa attiecībā uz kredītlīniju, proti, tiek aktivizēta tikai tās valsts kredītlīnija, kuras bankai ir jāveic noregulējums.Lai noregulējama process būtu sekmīgs, svarīgi ir nodrošināt, ka noregulējumam nepieciešamie resursi ir nodrošināti vajadzīgajā apjomā un laikā. Tas, pirmkārt, viesīs lielāku pārliecību potenciālajiem aizdevējiem fondam finanšu tirgos, ka aizdevums tiks atdots un, otrkārt, mazinās risku, ka noregulējums varētu būt nesekmīgs un vienotā noregulējuma mehānisma vietā banku glābšanā būtu jāiesaistās valstij ar nodokļu maksātāju naudu. Bez tam, jo lielāka ticība finanšu tirgiem būs par noregulējuma mehānisma drošumu, jo vairāk finanšu resursus fonds varēs piesaistīt no finanšu tirgiem un līdz ar to mazāka būs varbūtība, ka pārejas periodā būs jāizmanto valsts kredītlīnija.Noslēdzot līgumu, dalībvalsts var izvēlēties vienu no divām finansējuma aizdošanas iespējamām:1. Individuālā kredītlīnijas apstiprināšana ar nacionālām procedūrām vai
2. Automatizēta individuālā kredītlīnija.

Ņemot vērā visus augstāk minētos apsvērumus, saskaņā ar 2015.gada 4.decembrī Saeimā un 7.decembrī Ministru kabinetā apstiprināto Pozīciju Nr.2 par “*Pagaidu finansējumu no valsts avotiem vienotā noregulējuma fonda izveides pārejas posmā*” Latvija ir atbalstījusi otro līgumprojekta modeli, kas paredz automatizētu kredītlīniju.Ņemot vērā, ka līguma projekts ir starptautisko privāttiesību līgums ar kuru Latvija uzņemas finansiālas saistības, Finanšu ministrija to atzīst par pietiekami būtisku, lai prasītu Saeimas atbalstu un pilnvarojumu līgumprojekta parakstīšanai. Tāpēc Saeimas lēmumprojekts paredz:* atbalstīt Aizdevuma finansējuma līgumu starp Latvijas Republiku kā aizdevēju un vienotā noregulējuma valdi kā aizņēmēju;
* pilnvarot finanšu ministru parakstīt Aizdevuma finansējuma līgumu starp Latvijas Republiku kā aizdevēju un vienotā noregulējuma valdi kā aizņēmēju;
* lemt, ka Aizdevuma finansējuma līgums starp Latvijas Republiku kā aizdevēju un vienotā noregulējuma valdi kā aizņēmēju stāsies spēkā nākamajā dienā pēc tā parakstīšanas un izpildoties minētā līguma 26.panta nosacījumiem;
* uzdot Aizdevuma finansējuma līgumā starp Latvijas Republiku kā aizdevēju un vienotā noregulējuma valdi kā aizņēmēju paredzēto saistību izpildi koordinēt Latvijas Republikas Finanšu ministrijai.

Tāpat ir nepieciešams precizēt likuma “Par valsts budžetu 2016. gadam” 12. pantā minētos nosacījumus aizdevuma izsniegšanai, līdz ar to lēmumprojekts paredz atļauju finanšu ministram izsniegt valsts aizdevumu pēc tam, kad Saeima ir pieņēmusi attiecīgo lēmumu un pēc Aizdevuma finansējuma līguma starp Latvijas Republiku kā aizdevēju un vienotā noregulējuma valdi kā aizņēmēju stāšanās spēkā. |
| 3. | Projekta izstrādē iesaistītās institūcijas | Finanšu ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrētas kredītiestādes gadījumos, ja tās nokļūs grūtībās un kurām vienotais noregulējuma mehānisms lems sniegt finansiālo palīdzību tā darbības pārejas posmā (pirmajos astoņos gados). |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms. |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015. gads** | Turpmākie trīs gadi (*euro*) |
| **2016.gads** | **2017.gads** | **2018.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2015. gadu | izmaiņas, salīdzinot ar 2015. gadu | izmaiņas, salīdzinot ar 2015. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ja Latvijā reģistrētas kredītiestādes nokļūst grūtībās un vienotais noregulējuma mehānisms lems sniegt finansiālo palīdzību tā darbības pārejas posmā (pirmajos astoņos gados), tiek aktivizēta kredītlīnija un Latvijas Republika izsniegs aizdevumu vienotajam noregulējuma fondam, ko vienotais noregulējuma fonds pēc tam atmaksās. Līdz ar to konkrētais projekts ir fiskāli neitrāls. Kopējās fiksētās Latvijas Republikas saistības, kas ir atrunātas līgumprojektā, pārejas perioda astoņiem gadiem ir 38 5000 000 *euro*. Dalībvalstu saistības tika noteiktas saskaņā ar Eiropas Komisijas prognozēm, nosakot katras dalībvalsts tā saucamo atslēgu. Latvijas “atslēga” ir 0,07% no visu dalībvalstu kopapjoma.Likuma “Par 2016.gada budžetu” 12.pants atrunā, ka finanšu ministrs var izsniegt valsts aizdevumu līdz 47 058 000 *euro* apmērā vienotā noregulējuma mehānisma valdei, lai nepieciešamības gadījumā nodrošinātu priekšfinansējumu kredītiestāžu noregulējumam, pēc starptautiskā līguma ar vienotā noregulējuma mehānisma valdi ratifikācijas. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Sākot ar valsts budžetu 2017.gadam, nākamajos septiņos valsts budžeta likumos ir jāiestrādā nosacījums, ka finanšu ministrs var izsniegt valsts aizdevumu kopsummā līdz 38 500 000 *euro* apmērā vienotā noregulējuma mehānisma valdei, lai nepieciešamības gadījumā nodrošinātu priekšfinansējumu kredītiestāžu noregulējumam. |
| 2. | Atbildīgā institūcija | Finanšu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar projektu uzņemtās saistības nenonāk pretrunā starptautiskajām saistībām pret Eiropas Savienību. |
| 2. | Citas starptautiskās saistības | 2013.g. 18.decembra *Euro* grupas un ECOFIN Padomes paziņojumā dalībvalstis (tajā skaitā Latvija) apņemas nodrošināt pietiekamu pagaidu finansējumu vienotajam noregulējuma fondam, it īpaši fonda sākotnējā stadijā, ja fondam pašam ir nepietiekami finanšu resursi noregulējuma veikšanai.2015.gada 8.decembra ECOFIN Padomes sanāksmē ministri apstiprināja paziņojumu, kurā ir noteikts, ka katra Banku savienības dalībvalsts (tajā skaitā Latvija), sākot ar 2016.gadu, stāsies harmonizētās līgumiskās attiecībās ar vienoto noregulējuma valdi, lai nodrošinātu tai pagaidu finansējumu. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Projekts šo jomu neskar. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Līgumprojekta 2.pants |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Līgumprojekta 2.pants nosaka, ka Aizdevējam (Latvijas Republikai) ir jānodrošina Aizņēmējam (vienotajā noregulējuma mehānisma valdei) aizdevums 38 500 000 *euro* apmērā. | Saistību izpilde ir detalizēti aprakstīta līgumprojekta 4. – 9.pantā, kā arī 14.pantā. | Saistības tiks izpildītas pilnībā. Par saistību izpildi atbildīgā būs Finanšu ministrija. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav pretrunā. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Lēmumprojekta izpilde neietekmē pārvaldes funkcijas un uzdevumus. |
| 3. | Cita informācija | Lēmumprojekts tiks publicēts Latvijas Republikas oficiālajā izdevumā „Latvijas Vēstnesis”, normatīvo aktu informācijas sistēmā „NAIS”, kā arī bezmaksas normatīvo aktu bāzē [www.likumi.lv](http://www.likumi.lv). |

Finanšu ministrs J.Reirs

18.12.2015. 11:34

1562

I.Bāliņa

Tālr.67083910

Inga.Balina@fm.gov.lv